TÁRSULATI ÜGYEK. 
115 
a jogot, de csakhamar ott hagyja az ügyvédi irodát és elmegy Selmeczre, 
újból tanulni! Tiz esztendeje, hogy szerencsém van, a földtani intézet helyi¬ 
ségeiben megfordulni, de ezen egész idő alatt egyetlen egyszer sem találkoz¬ 
tam a selmeczi akadémia egyik-másik növendékével, ki az oklevél elnyerése 
után még tovább járt volna szellemi birtok után ; akár hogy gyönyörködjenek 
a külföldi szakemberek, igaz, a sors mostohasága következtében jelenleg nem 
méltóan elhelyezett országos intézetünk gyűjteményein, fiatal bányászaink 
nem járnak oda okulást keresni; legkevésbé pedig hallottam azt, hogy orszá¬ 
gos fölvételeire készülő geológusaink egyikéhez vagy másikához csatlakozott 
volna egy ilyen kezdő bányász ! De elég ebből ennyit, már is félek, ha ne¬ 
talán illetékességem határát túlléptem. — 
Tagjaink létszáma, az említett veszteségeknek meg az önkénytes kilé¬ 
péseknek, mint a milyenek a lefolyt évben négy fordult elő és a törléseknek 
daczára lassú, de folytonos emelkedésben van. Társulatunk ma 20 tiszteleti, 
7 levelező, 16 pártoló, 27 örökítő, 382 rendes tagot számlál és engedje 
meg a tisztelt Közgyűlés, hogy újból hálával emlékezzem meg Galanthai 
Esterházy Miklós herczeg ő Kegyelmességéről, tisztelt pártfogónkról. 
Köszönettel tartozunk még a magy. kir. földtani intézet tisztelt igazga¬ 
tójának, Bőckh János úr ő Nagyságának, ki eltekintve minden egyébtől, 
az intézet új hajlékában társulatunk titkári hivatalának tágas és kényelmes 
helyiséget engedett át; végre pedig a magam részéről őszinte köszönetét 
mondok tisztelt tagtársainknak, kik hivatalom teljesítésében hű támoga¬ 
tóim voltak. 
És most még egy rövid szót! Midőn az országos segélyt elnyertük; az 
első örömben sokat véltem vele elérhetni. Velem együtt, a tisztelt választ¬ 
mány is azon meggyőződésben volt és van még most is, hogy hazánk általá¬ 
nos geológiai térképének kiadatása és minél szélesebb körben való terjesz¬ 
tése, különösen társulatunk tagjai között, a geológiai tanulmányok és kuta¬ 
tások érdekében kifejtendő agitatió legliathatosabb eszköze volna. Ha a 
tavalyi közgyűlés alkalmával elmondottakra visszaemlékezni méltóztatnak; 
tudják, hogy a munka legnehezebb része, a térkép szerkesztése, már megtör¬ 
tént és csak sokszorosítása terhelné pénztárunkat. Azt reméltem, hogy a 
lefolyt társulati év jövedelméből talán megtakaríthatunk 500 forintot, mely 
összeg a térkép kiállítási költségeinek részben való fedezésére szolgálna. 
Eájdalom, az Önök kezében levő pénztári jelentésből tapasztalni fog¬ 
ják, hogy e kívánalomnak nem felelhetünk meg és már kezdettem a 
gondolattal megbarátkozni, hogy a fölvetett üdvös eszme megvalósítása a 
bizonytalan jövőre marad. Azonban, tisztelt Közgyűlés, tegnap a következő 
levelet vettem: 
«Méltányolván azon törekvését, hogy a magyarhoni Földtani Társulat 
kezdeményezése folytán Magyarország általános geológiai térkepe kiadassék, 
(88) S* 
